《经杜樊川水榭故基》
元代·周砥

落花风里酒旗摇，水榭无人春寂寥。
何许长亭七十五，野莺烟树绿迢迢。

作者简介：元末平江路吴县人，寓居无锡，字履道。博学工文辞。兵乱避地，至宜兴，居马治家。与治善者多置酒招饮，厌之，一夕留书别治，夜半遁去。归里，与高启、杨维桢等交往。书画益工。后游会稽，死于兵乱。有《荆南唱和集》。